Der var langt mellem gæsterne på Strandbaren i Aarhus Ø mandag eftermiddag, men håbet om solskin lever stadig.

Annonce

Aarhus Ø: Pallestolene stod tomme, og vinden ruskede i de grønne palmer i sandet ved Strandbaren, hvor bartendere og smoothie-sælgere måtte se langt efter kunder mandag eftermiddag.

Selvom vejret er gråt kan man godt nyde en cola i Strandbaren. Foto: Thea Berg Johansen.

Det grå sommervejr inviterer nemlig ikke til beachvolley og kolde drinks, og det var derfor først klokken halv to, at Jesper Uglebjerg, der er manager i Strandbaren, fik besøg ved disken. De første kunder i uge 28 var familien Hartmann fra Vallensbæk, der var ude at gå tur, og netop som de kom til Strandbaren, begyndte det at dryppe fra oven.

Familien Hartmann var de første kunder i Strandbaren i uge 28, hvor mandagen bød på både regn og blæst. Foto: Thea Berg Johansen.

»Vi burde sætte et banner op og fortælle folk, at de kan søge læ for regnen her i baren,« sagde Jesper Uglebjerg med et smil, mens han serverede is og sodavand til familien, der er ankommet til Aarhus af søvejen.

Nana Sønderholm (forrest) og Simone Donbæk brugte den stille eftermiddag på at perfektionere deres smoothies. Foto: Thea Berg Johansen.

Annonce

Et håb om sol

»Vi holder åbent hele ugen, og både onsdag og fredag ser det ud til at blive godt vejr,« fortalte Jesper Uglebjerg, der synes det er lidt sjovere at være på arbejde, når det er 25 grader.

Jesper Uglebjerg er ikke den eneste i bygningen af træ og containere, der håber på, at vejret bliver mere sommerligt. Nana Sønderholm og Simone Donsbæk arbejder i Juice Stop, og de kunne godt tænkte sig lidt flere kunder i butikken.

»Vi kunne godt ønske os, at vejret var lidt mere med os,« sagde Nana Sønderholm, der brugte den stille eftermiddag på at oplære Simone Donbæk i kunsten at lave god juice og lækre milkshakes.

»Når vejret er godt, så der det især vores milkshakes, der er populære,« fortalte Nana Sønderholm, der også sælger proteindrikke til dem, der har brug for lidt ekstra til musklerne.

Annonce

Sommeren er på vej